OzLabs/hebrew-wiki-articles huggingface dataset:
שרלוטה כריסטינה מבראונשווייג-וולפנביטל

שרלוטה כריסטינה מבראונשווייג-וולפנביטל (בגרמנית: Charlotte Christine von Braunschweig-Wolfenbüttel; 28 באוגוסט 1694 - 2 בנובמבר 1715), הייתה אשתו של אלכסיי פטרוביץ', הצארביץ' של רוסיה ואמו של פיוטר השני, קיסר רוסיה.

== ביוגרפיה ==
שרלוטה כריסטינה נולדה ב-28 באוגוסט 1694 בוולפנביטל, ללודוויג רודולף, דוכס בראונשווייג-וולפנביטל ולכריסטינה לואיזה, נסיכת אטינגן-אטינגן, בתם של אלברכט ארנסט הראשון, נסיך אטינגן-אטינגן וכריסטינה פרדריקה, דוכסית וירטמברג. בסוף 1709 שלח הצאר פיוטר הראשון מרוסיה את בנו אלכסיי לדרזדן כדי לסיים את חינוכו, שם הוא פגש לראשונה את שרלוטה כריסטינה. היא נראתה מתאימה מאוד בעיני פיוטר הראשון לבנו, משום שאחותה הבכורה אליזבת כריסטינה מבראונשווייג-וולפנביטל הייתה נשואה לקרל השישי, קיסר האימפריה הרומית הקדושה, ותמיכתה של אוסטריה במאבק הקרוב עם הטורקים הייתה חשובה בעיני דיפלומטים רוסים.

החתונה התקיימה בטורגאו ב-25 באוקטובר 1711. בהתאם לתנאי החוזה, שרלוטה עצמה הורשה להישאר פרוטסטנטית, אך ילדיה היו צריכים לעבור לנצרות אורתודוקסית. הנשואים לא היו מוצלחים מהתחלה. אלכסיי לא התייחס לאשתו באירועים רשמיים. חודש אחרי החתונה הוא החל בטיפול בהסדרת אספקה לכוחות הרוסים שהיו בפולין ובמשך כשנה חי נפרד ממנה. מנישואים אלו נולדו שני ילדים, אך שרלוטה נפטרה במהלך לידת הבן, ב-2 בנובמבר 1715.

50 שנים אחרי מותה הופיעו שמועות, לפיהן שרלוטה לא מתה, אלא ברחה ללואיזיאנה ונישאה לקצין צרפתי, עמו חזרה מאוחר יותר לאירופה, תוך שהיא נתמכת כלכלית על ידי אחייניתה הקיסרית מריה תרזה מאוסטריה.

==משפחתה==
ב-25 באוקטובר 1711 התחתנה שרלוטה כריסטינה עם אלכסיי פטרוביץ', הצארביץ' של רוסיה, ממנו נולדו לה שני ילדים:
* נטליה אלכסייבנה, הנסיכה הגדולה של רוסיה (1714–1728)
* פיוטר השני, קיסר רוסיה (1715–1730)

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:בית ולף
קטגוריה:ילידות 1694
קטגוריה:נפטרים ב-1715
דונרטים

דונרטים (שם מדעי: Sminthopsinae - אטימולוגית "דמויי עכבר") היא תת-משפחה של טורפי כיס זעירים במשפחת נמיות כיס, הכוללת 4 סוגים ו-30 מינים. בתת-משפחה זאת כלולים מינים זעירים אשר דומים לעכברים, לעומת תת-משפחת הדסיורים הכוללת מינים גדולים יותר אשר דומים לנמיות, חולדות או סנאים. תת-משפחת הדונרטים הוקמה בשנת 1982 והיא מחולקת לשני שבטים: שבט הדונרטים (Sminthopsini) ושבט הפלניגלים (Planigalini). הגדול בתת-המשפחה הוא ירבוע הכיס והקטן הוא פלניגל ארוך-זנב.

==מאפיינים==
סוגי הדונרטים חולקים ביניהם מספר קווי דמיון ברורים; הם בעלי ראש משולש וחרטום ארוך המותאם לנבירה בחול ובפסולת, ועיניים בולטות ושחורות המותאמות לראיית לילה. הפרווה הקצרה שלהם בצבעי אפרפר-חום חולי ומעניקה להם הסוואה בסביבת המחיה שלהם. רגליהם קטנטנות, וזנבם ארוך במיוחד ושעיר בקצהו. הדונרטים הם יונקים זעירים, מהקטנים שבכיסאים: טווח אורך גופם של המינים הוא 5–20 ס"מ וטווח משקלם 5–30 גרם. המינים בתת-המשפחת נכנסים לעיתים קרובות למצב של נמנום (Torpor), שהוא סוג של תרדמת זמנית אשר מאטה את קצב חילוף החומרים המהיר שלהם ובכך מאפשרת להם לחסוך באנרגיה בתקופות של מחסור במזון.

כל המינים בסוג הם פעילי לילה, אשר מתחילים לשוטט בחיפוש אחר מזון מיד עם רדת החשיכה. בשעות היום הם מנמנמים בתוך מחסה מוגן, לרוב בנקיקי סלעים, סדקים באדמה, או מחילה שנחפרה על ידם. תזונתם של הדונרטים מהחי, והם ניזונים בעיקר מסוגים מגוונים של חרקים. רובם המכריע של הדונרטים מצויים במידה זו או אחרת בסביבה מדברית צחיחה ובעלת שיחים נמוכים, אך יש מספר מינים המצויים באזורים טרופיים. האיום העיקרי לכל מיני הדונרטים נשקף מצד חתול הבית ושועל האדום שהובאו על ידי האדם ליבשת אוסטרליה.

==מיון==
*שבט: דונרטים (Sminthopsini)
**סוג: דונרט (Sminthopsis)
***מין: דונרט קקדו (Sminthopsis bindi)
***מין: דונרט קרפנטריה (Sminthopsis butleri)
***מין: דונרט ג'וליה קריק (Sminthopsis douglasi)
***מין: דונרט אי הקנגורו (Sminthopsis aitkeni)
***מין: דונרט בויולנגר (Sminthopsis boullangerensis)
***מין: דונרט פס-פנים (Sminthopsis macroura)
***מין: דונרט אדום-לחי (Sminthopsis virginiae)
***מין: דונרט אפור-בטן (Sminthopsis griseoventer)
***מין: דונרט לבן-זנב (Sminthopsis granulipes)
***מין: דונרט לבן-רגל (Sminthopsis leucopus)
***מין: דונרט ערמוני (Sminthopsis archeri)
***מין: דונרט מפויח (Sminthopsis fuliginosus)
***מין: דונרט גילברט (Sminthopsis gilberti)
***מין: דונרט דק-זנב (Sminthopsis murina)
***מין: דונרט עב-זנב (Sminthopsis crassicaudata)
***מין: דונרט ארוך-זנב גדול (Sminthopsis longicaudata)
***מין: דונרט ארוך-זנב קטן (Sminthopsis dolichura)
***מין: דונרט שעיר-רגל גדול (Sminthopsis hirtipes)
***מין: דונרט שעיר-רגל זוטר (Sminthopsis youngsoni)
***מין: דונרט אולדייה (Sminthopsis ooldea)
***מין: דונרט הדיונה (Sminthopsis psammophila)
**סוג: נינגאווי (Ningaui)
***מין: נינגאווי פילברה (Ningawi timealeyi)
***מין: נינגאווי וונגאי (Ningaui ridei)
***מין: נינגאווי דרומי (Ningawi yvonneae)
**סוג ומין יחיד: ירבוע הכיס (Antechinomys laniger)
*שבט: פלניגלים (Planigalini)
**סוג: פלניגל (Planigale)
***מין: פלניגל מצוי (Planigale maculata)
***מין: פלניגל צר-חוטם (Planigale tenuirostris)
***מין: פלניגל ניו-גינאי (Planigale novaeguineae)
***מין: פלניגל ג'יילס (Planigale gilesi)
***מין: פלניגל ארוך-זנב (Planigale ingrami)

==קישורים חיצוניים==

קטגוריה:בעלי חיים שתוארו ב-1982
קטגוריה:טקסונים שתוארו בידי מייק ארצ'ר
קטגוריה:נמיות כיס
אין לי אותך

"אין לי אותך" הוא סינגל שהוקלט על ידי הזמרת הישראלית עדן בן זקן. השיר יצא לאור ב-15 בנובמבר 2016, כסינגל החמישי מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט.

השיר הגיע למקום ה-17 במצעד של רדיו אמצע הדרך.

== רקע וכתיבה ==
השיר נכתב על ידי דולב רם, הולחן על ידי תמר יהלומי והופק על ידי דודו קומה. השיר הוא בלדה ים-תיכונית בו בן זקן שרה על מישהו שנעלם מחיה. דבר זה משפיע על החיים שלה, וגורם לה לחוות געגועים רבים ועזים כלפיו.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-4 בספטמבר 2016. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון לספטמבר 2019, מונה הצפיות של האודיו עומד על כ-7.5 מיליון צפיות. כמו כן, בוצע השיר בתוכנית "הכוכב הבא", שתוך אותו הביצוע זכה לסיקור תקשורתי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי תמר יהלומי
קטגוריה:שירים שהופקו על ידי דודו קומה
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
עמק הפלאות

עמק הפלאות (באנגלית: The valley of amazement) הוא רומן היסטורי מאת אמי טאן שיצא לאור בשנת 2013. כמו רבות מיצירותיה, גם יצירה זו עוסקת ביחסי אם ובת, והעלילה מתרחשת בחלקה בסין של תחילת המאה ה-20. קטע מתוך הרומן פורסם בנפרד בשם "חוקים עבור בתולות" (באנגלית Rules for Virgins). הספר תורגם לעברית על ידי אמיר צוקרמן ויצא לאור בהוצאת כנרת זמורה ביתן ב־2015.

== השראה ==
תצלום משנות ה-20 מתוך ספר על שאנגחאי בו נראו קורטיזנות סיניות צעירות בלבוש ובכיסויי ראש מיוחדים שהיו מוכרים לטאן מתמונה ישנה של סבתה, אמה של אמה, חשפו בפניה סוד משפחתי מפתיע והובילו אותה לפצוח בפרויקט מחקר וכתיבה בן שבע שנים על חיי הקורטיזנות בשאנגחאי בשנות ה-20 – מעמד משל עצמן בתעשיית המין הסינית, שאליו ככל הנראה השתייכה גם סבתה. הקורטיזנות, המכונות גם “פרחים”, אמנם נקנו בעודן ילדות צעירות והוכשרו לתפקיד מגיל צעיר אך הן חיו ועבדו בבתים מסודרים והיו יחסית חופשיות: הן קמו מתי שרצו, אכלו מה שרצו, תפרו ועיצבו לעצמן את הבגדים, הן חוזרו ופונקו בתכשיטים וכסף. סבתה של טאן הפכה לפילגשו של איש עשיר, סבה של טאן והתאבדה בבליעת אופיום לעיני בתה דייזי בת התשע, אמה של הסופרת.

== תקציר עלילה ==
החלק הראשון של הספר, הוא סיפור ילדותה והתבגרותה של ויולט. כילדה היא גדלה לתוך עולם הקורטיזנות מאחר שאמה היא המאדאם האמריקאית של בית קורטיזנות ממעלה ראשונה בשאנגחאי. למרות נסיונותיה של אימה להסתיר זאת מפניה, ויולט מגלה שהיא בת תערובת ושאביה הוא סיני, גילוי שהיא מקבלת כפגיעה ועלבון. ויולט חסרת ביטחון לגבי רגשותיה של אמה כלפיה.

עם נפילת שושלת צ'ינג בשנת 1912, האם והבת מופרדות וויולט נמכרת למאדאם אחרת והופכת בעצמה לקורטיזנה מבוקשת. חברות נרקמת בין ויולט לבין קורטיזנה אחרת ובין השתיים נוצרת מערכת יחסים שנמשכת לאורך כל חייהן הקשים. ויולט יולדת בת ומאבדת את המשמורת עליה כיוון שנישואיה לא מוכרים.

החלק השני של הסיפור מסופר על ידי האם, שחזרה לארצות הברית וככל שידוע לה, הבת שלה מתה. היא נזכרת בילדותה בארצות הברית בבית הוריה, הקשוחים והאטומים-רגשית, בבריחה מהבית עם צייר סיני מתחיל, ובמאבקה להתקבל בקרב משפחתו כאם לשני ילדיהם.

ויולט בסופו של דבר מתאחדת עם אמה, וגם עם בתה פלורה.

==לקריאה נוספת==
* [https://web.archive.org/web/20190328203155/https://peopleofthebook.co.il/books/the-valley-of-amazement לבעלי ידיים חזקות בלבד: “עמק הפלאות” מאת אמי טאן, ביקורת] מהאתר "אנשי הספר"
* [https://bookpage.com/interviews/15704-amy-tan-fiction#.XJ0tI6RCeM8 Bookpage Interviews Amy Tan ]
* [https://www.theguardian.com/books/2013/nov/10/amy-tan-interview-valley-amazement ריאיון עם אמי טאן על הספר ] באתר הגרדיאן

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספרי 2013
קטגוריה:ספרות סינית
קטגוריה:ספרים אמריקאיים
קטגוריה:ספרות פמיניסטית
קטגוריה:דפים עם תרגומים שלא נסקרו
מקסיקאנה

"מקסיקאנה" הוא סינגל שהוקלט על ידי הזמרת הישראלית עדן בן זקן ביחד עם הלהקה אתניX. השיר יצא לאור ב-14 במאי 2014, על ידי חברת התקליטים הליקון מיוזיק, כסינגל שלא מתוך אלבום. במקור, היה צריך השיר להיכלל באחד מאלבומיה של אתניקX.

השיר הגיע למקום הראשון במצעד של מדיה פורסט, והשני במצעד של רדיו אמצע הדרך.

== רקע וכתיבה ==
השיר נכתב והולחן על ידי זאב נחמה והופק על ידי יורם פויזנר. השיר הוא שיר פופ, המשלב בתוכו גם את הסגנון הים-תיכוני. יוסי חרסונסקי סקר את השיר בחיוב והעניק לו ציון של ארבעה כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של הליקון ב-26 ביוני 2014. הקליפ מציג בני זוג שונים בתקופות חיים שונות ובסיטואציות שונות. הקונספט העיקרי של הקליפ הוא אהבה.

קליפ השיר בוים על ידי זיו שדה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהופקו על ידי יורם פויזנר
קטגוריה:שירי אהבה בעברית
קטגוריה:סינגלים בהוצאת הליקון
מריה אנטוניה מנאפולי וסיציליה

מריה אנטוניה מנאפולי וסיציליה (; 14 בדצמבר 1784 – 21 במאי 1806) הייתה אשתו של פרננדו השביעי, מלך ספרד.

==ביוגרפיה==
מריה אנטוניה נולדה ב-14 בדצמבר 1784 בנאפולי, לפרננדו הראשון, מלך שתי הסיציליות ולמריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה, וקיבלה את שמה על שם דודתה מארי אנטואנט, מלכת צרפת. עם פרוץ המהפכה הצרפתית לא התנגד לכך אביה, אולם לאחר הריגתם של דודיה לואי השישה עשר, מלך צרפת ומארי אנטואנט, מלכת צרפת, חבר אביה לקואליציה האנטי-צרפתית הראשונה, ובשנת 1798 נאלצה משפחתה לברוח לסיציליה. ב-6 באוקטובר 1802 התחתנה מריה אנטוניה עם פרננדו, נסיך אסטוריאס, אולם שני ההריונות שלה הסתיימו בהפלה.

מאחר שמריה אנטוניה הייתה מאוד אנטי-צרפתית, ואילו ספרד הייתה באותה העת בברית עם הקיסרות הצרפתית הראשונה, צצו שמועות שהיא ניסתה להרעיל את חמותה מריה לואיסה מפארמה ואת מנואל גודוי, ראש ממשלת ספרד, אולם כנראה לא היה ממש בשמועות הללו.

ב-21 במאי 1806 מתה מריה אנטוניה משחפת בארנחואס, ולאחר מותה התחתן בעלה פרננדו עוד 3 פעמים.

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידות 1784
קטגוריה:נפטרות משחפת
קטגוריה:נפטרות ב-1806
מריה איזבל, נסיכת פורטוגל

מריה איזבל, נסיכת פורטוגל (בפורטוגזית: Maria Isabel de Bragança, Rainha de Espanha; 19 במאי 1797 - 26 בדצמבר 1818) הייתה בתו של ז'ואאו השישי, מלך פורטוגל ואשתו של פרננדו השביעי, מלך ספרד.

==ביוגרפיה==
מריה איזבל נולדה ב-19 במאי 1797 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה.

עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו.

ב-29 בספטמבר 1816 התחתנה מריה איזבל עם דודה פרננדו השביעי, מלך ספרד, לאחר שאשתו הראשונה, מריה אנטוניה, נסיכת נאפולי וסיציליה, מתה ללא ילדים 10 שנים קודם לכן. מריה איזבל נכנסה עד מהרה להיריון, אבל הלידה הייתה קשה. התינוק היה במצג עכוז, והרופאים גילו עד מהרה שהילד מת. מריה איזבל הפסיקה לנשום זמן קצר לאחר מכן, והרופאים חשבו שהיא מתה, ובשל כך התחילו לחתוך אותה כדי לחלץ את העובר המת. לפתע היא צעקה מכאב והתמוטטה על המיטה שלה, תוך שהיא מדממת בכבדות, וב-26 בדצמבר 1818 היא מתה בארנחואס.

==אילן יוחסין==

==קישורים חיצוניים==

* 

קטגוריה:ילידות 1797
קטגוריה:נסיכות
קטגוריה:נשות אצולה פורטוגזיות
קטגוריה:נשות אצולה במאה ה-18
קטגוריה:נפטרות ב-1818
יום הזיכרון הבין-לאומי לקרבנות העבדות וסחר העבדים הטרנס אטלנטי

דגם חתך של ספינת עבדים טיפוסית מתחילת המאה ה-18
יום הזיכרון הבין-לאומי לקרבנות העבדות וסחר העבדים הטרנס אטלנטי (באנגלית: International Day of Remembrance of the Victims of Slavery and the Transatlantic Slave Trade) הוא מועד זיכרון בינלאומי שנקבע על ידי העצרת הכללית של האו"ם וחל מדי שנה ב-25 במרץ.

יום הזיכרון נקבע לכבודם של אלו שמתו ואלו שסבלו עקב סחר העבדים הטרנס אטלנטי. על פי הערכה מדובר בכ-13 מיליון (ואולי אף 15 מיליון) אפריקאים, גברים, נשים וילדים, שנחטפו במשך תקופה של 400 שנה לשמש כעבדים באירופה ובאמריקה.

המועד נקבע בהחלטה 122/62 של העצרת הכללית, שנתקבלה ב-17 בדצמבר 2007. המועד של 25 במרץ נבחר לאחר שהאו"ם ציין את ה-25 במרץ 2007 כיום השנה המאתיים להפסקתו של סחר העבדים הטרנסאטלנטי.

יום הזיכרון צוין לראשונה ב-2008 ומדי שנה נבחר עבורו נושא מסוים.

המועד שנקבע התווסף ליום הזיכרון הבינלאומי לסחר העבדים והפסקתו. יום זיכרון זה נקבע על ידי הוועידה הכללית של ארגון אונסק"ו ב-1998. מועדו הוא ב-23 באוגוסט, מועד פרוץ מרד העבדים באי סנטו דומינגו בשנת 1791.

ביום הזיכרון בשנת 2015 נחנכה במטה האומות המאוחדות בניו יורק אנדרטה קבועה לזכר קרבנות סחר העבדים, שעוצבה על ידי האדריכל האמריקאי רודני לאון (Rodney Leon).

==קישורים חיצוניים==
* 
* [https://www.un.org/en/events/slaveryremembranceday/2019/events.shtml יום הזיכרון], באתר האו"ם
** [https://www.un.org/en/events/slaveryremembranceday/pastobs.shtml נושאי יום הזיכרון בעבר]
* [http://www.un.org/en/ga/search/view_doc.asp?symbol=A/RES/62/122 החלטה 122/62 של העצרת הכללית של האו"ם]

==הערות שוליים==

קטגוריה:מועדי האומות המאוחדות
קטגוריה:אירועים בחודש מרץ
קטגוריה:עבדות
קטגוריה:ימי זיכרון
קטגוריה:התנועה לביטול העבדות
I Just Called to Say I Love You

I Just Called to Say I Love You (בעברית: התקשרתי רק כדי לומר שאני אוהב אותך) היא בלדה שנכתבה, הופקה ובוצעה על ידי הזמר סטיבי וונדר. השיר נחשב למצליח ביותר של וונדר מבחינת מכירות, וזכה להצלחה רבה ברחבי העולם. הוא יצא לאור בשנת 1984.

==רקע==
I Just Called to Say I Love You יצא לאור בשנת 1984 כחלק מפסקול הסרט האישה באדום, אשר נכתב על ידי וונדר. השיר זכה בפרס האוסקר לשיר המקורי הטוב ביותר, ובפרס גלובוס הזהב, ונכלל באלבום של פסקול הסרט. וונדר ביצע בהקלטת השיר את השירה והנגינה בכל הכלים.

בארצות הברית הגיע לראש מצעד הבילבורד הוט 100, מצעד שירי הרית'ם אנד בלוז ומצעד ההשמעות בתחנות הרדיו של מוזיקה עכשווית למבוגרים. בבריטניה שהה שירו של וונדר במשך שישה שבועות בראש המצעד. גם במדינות רבות בהן קנדה, גרמניה, צרפת ואוסטרליה זכה השיר במקום הראשון במצעדים. הוא היה מועמד לפרס גראמי בשלוש קטגוריות שונות בהן שיר השנה, אך לא זכה באף אחת מהן.

לאחר שהשיר יצא לאור, נתבע וונדר על ידי הכותב לויד צ'ייט, בטענה שוונדר השתמש בשיר שכתב ללא רשותו, תוך שימוש במילים ובלחן. בתביעתו טען צ'ייט שכתב את השיר שמונה שנים קודם לכן והשמיע את השיר לוונדר. התביעה הובאה בפני בית המשפט שפסק לטובת וונדר.

==קישורים חיצוניים==

* [https://shironet.mako.co.il/artist?type=lyrics&lang=2&prfid=35119&wrkid=69721 מילות השיר], באתר שירונט
* [https://www.songfacts.com/facts/stevie-wonder/i-just-called-to-say-i-love-you I Just Called to Say I Love You], באתר Song Facts

==הערות שוליים==

קטגוריה:שירי 1984
קטגוריה:שירי סטיבי וונדר
קטגוריה:שירים באנגלית
קטגוריה:שירים על שיחות טלפון
קטגוריה:בלדות משנות ה-1980
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת מוטאון
מריה יוזפה אמליה, נסיכת סקסוניה

מריה יוזפה אמליה, נסיכת סקסוניה (בגרמנית: Marie Josepha Amalia, Prinzessin von Sachsen; 6 בדצמבר 1803 – 18 במאי 1829), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של פרננדו השביעי, מלך ספרד.

==ביוגרפיה==
מריה יוזפה אמליה נולדה ב-6 בדצמבר 1803 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה. בהיותה תינוקת קטנה מתה אמה, ובעבקות כך שלח אותה אביה למנזר, מה שגרם לה להיות דתית אדוקה כל חייה.

ב-20 באוקטובר 1819 התחתנה מריה יוזפה אמליה במדריד עם פרננדו השביעי, מלך ספרד, שכבר היה נשוי פעמיים, אולם עוד לא היו לו ילדים, וקיווה שנסיכה סקסונית, אשר משפחתה הייתה ידועה בפוריותה תלד לו יורש. בשל אדיקותה הדתית היא סירבה לקיים יחסי מין עם בעלה, והאפיפיור פיוס השביעי שלח לה מכתב מיוחד, על מנת לשכנעה שזה לא נוגד את הדת הקתולית. ב-18 במאי 1829 מתה מריה יוזפה אמליה בארנחואס כתוצאה מקדחת ללא ילדים, ולאחר מותה התחתן פרננדו עם מריה כריסטינה, נסיכת נאפולי וסיציליה, ממנה נולדו לו שתי בנות.

== אילן יוחסין ==

==קישורים חיצוניים==

* 

קטגוריה:בית וטין
קטגוריה:גרמניות שנולדו ב-1803
קטגוריה:גרמנים שנולדו ב-1803
קטגוריה:נפטרות ב-1829
טורנסנטיאקאב

טורנסנטיאקאב (בהונגרית: Tornaszentjakab) הוא כפר קטן במחוז בורשוד-אבאוי-זמפלן שבצפון מזרח הונגריה.

בטורנסנטיאקאב חיו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|14
|628
|-
|1910
|7
|
|-
|1920
|12
|
|-
|1930
|0
|
|-
|1941
|0
|709
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
וארבוץ

וארבוץ (בהונגרית: Varbóc) הוא כפר קטן במחוז בורשוד-אבאוי-זמפלן שבצפון מזרח הונגריה.

בווארבוץ חיו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|8
|
|-
|1880
|10
|274
|-
|1910
|2
|
|-
|1920
|5
|
|-
|1930
|5
|
|-
|1941
|0
|293
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
CCTV-2

CCTV-2 (עד 24 באוגוסט 2014 נקרא "כלכלה") הוא ערוץ טלוויזיה ציבורי סיני, המופעל על ידי הטלוויזיה המרכזית של סין. הערוץ מתמקד בכלכלה ועסקים, ובשירותים לאזרח.

== היסטוריה ==
CCTV-2 הושק ב-1973. באותה עת, היה זה הערוץ הראשון בסין ששידר בצבע, ושימש בעיקר למטרות חינוכיות. 

ב-1983 הפך הערוץ לערוץ כלכלי, המשדר תוכניות ספורט, חקלאות, ושידורים חוזרים של תוכניות מיתר הערוצים הציבוריים של סין. כמו כן, הערוץ שידר תוכניות רכש ממדינות אחרות; בשנת 1996 הציגו בערוץ סיסמה "מודאגים באשר לכלכלה, למען עתיד טוב יותר".

בשנת 2003 שונה שם הערוץ, והוא הפסיק לשדר תוכניות ספורט, למעט את המשחקים האולימפיים. יתר התוכניות לא הושפעו מהשינוי שנערך. 

== תכנים מרכזיים ==
תוכניות המשודרות בערוץ עוסקות בעיקר בנושאים הבאים:

* פיננסים
* חיסכון באנרגיה
* הבורסה

== קישורים חיצוניים ==
* 

קטגוריה:ערוצי טלוויזיה סיניים
חרקים גורמי עפצים

חרקים גורמי עפצים הם קבוצת חרקים הכוללת כמה מינים שונים של צרעות, הן מהסוג Baryscapus והן מהסוג Ophelimus. חרקים גורמי עפצים אינם עוקצים בני אדם, בניגוד למינים כגון צרעה מזרחית וצרעה גרמנית. כפי ששמם מורה, הם אחראיים ליצירת עפצים בעצים שונים, בכך שמטילים את ביציהן לתוך העלה, מה שגורם לגדילת עפצים. בכך הצמח משמש כפודנקאי לזחל החרק. כל עוד לא מדובר בכמות גדולה לא נגרם לעץ נזק ממשי.

==מינים==

===צרעת עפצי החטטים (Ophelimus maskelli)===

מין פולש בישראל, שהידע עליו מועט והוא עדיין נחקר. הוא מתרבה בעצי אקליפטוס.

הצרעה בצבע שחור, וגודלה מילימטר אחד. מופיעה בכמויות גדולות על עלים של חלק ממיני האקליפטוס בעיקר אקליפטוס המקור. היא מטילה את ביציה לתוך העלה וגורמת ליצירת עפצים, ואף מייבשת את העלים, מה שמוביל בסופו של דבר לנשירתם. היא תוקפת בעיקר עלים צעירים. עץ שניזוק בעבר יהיה בעדיפות להתקפה מחודשת.

צרעת עפצי החטטים חדרה לישראל כשיובאה ב-2001 מאוסטרליה והתפשטה בתוך שנים ספורות מרמת הגולן ועד הנגב. זן זה מתרבה במהירות גבוהה (כשלושה דורות בשנה). היא מעמידה את עצי האקליפטוס, להם ערך כלכלי רב (לתעשיית העץ ולמרעה דבורים), בסכנת הכחדה באזורים הנגועים. לא נמצא עדיין פתרון ראוי. הפתרון המומלץ הוא ככל הנראה יבוא אויבי הצרעה הטבעיים, שאומנם לא ישמידו את הצרעה לעולם אך יגבילו את גודל אוכלוסייתה.

קיימים מינים רבים של חרקים גורמי עפצים בישראל, בהם צרעת עפצי היבלות שגם היא משתמשת באקליפטוס כפונדקאי, אך אוכלוסייתה אינה גדולה כמו של הראשונה.

==קישורים חיצוניים==

* 
* [http://www.sviva.gov.il/subjectsenv/pestcontrol/pests/wasps/documents/tzraet_afatzim_1.pdf?&~nfopt(fileDistorted=2985273640055097) דף מידע של] המשרד להגנת הסביבה
* 
* - מתוך nrg

קטגוריה:צרעות
ויסלו

ויסלו (בהונגרית: Viszló) הוא כפר זעיר במחוז בורשוד-אבאוי-זמפלן שבצפון מזרח הונגריה. 

בוויסלו חיו מעט יהודים ובמקום היה בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|6
|
|-
|1880
|9
|489
|-
|1910
|3
|
|-
|1920
|0
|
|-
|1930
|0
|
|-
|1941
|4
|593
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
זיליז

זיליז (בהונגרית: Ziliz) הוא כפר קטן במחוז בורשוד-אבאוי-זמפלן שבצפון מזרח הונגריה. 

בזיליז חיו מעט יהודים ובמקום היה בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|15
|
|-
|1880
|42
|535
|-
|1910
|18
|
|-
|1920
|9
|
|-
|1930
|8
|
|-
|1941
|2
|505
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
ננסי קולן

ננסי אנה פרנסינה קוֹלֶן (בהולנדית: Nancy Anna Francina Coolen; נולדה ב-10 בספטמבר 1973) היא מנחת טלוויזיה וזמרת הולנדית.

==ביוגרפיה==
קולן נולדה באסטן שבדרום הולנד, בגיל חמש עשרה היא התגלתה במועדון לילה על ידי מפיק, לאחר מכן הוא ייסד את להקת "Twenty 4 Seven", בה שימשה כסולנית. הלהקה הוציאה מספר סינגלים שזכו להצלחה ברחבי אירופה, ב-1996 החליטה לעזוב את הלהקה עבור קריירת סולו.

קולן הוציאה שני שירים שהפכו ללהיטים בהולנד, ובאותו זמן גם החלה לעבוד כמנחה בטלוויזיה. בין היתר הגישה תוכנית בערוץ המוזיקה ההולנדי "TMF Nederland", לאחר מכן גם הגישה את תוכנית חידון האהבה "Liefde is..." ב-RTL 5.

ב-1999 החלה להנחות את השעשועון "Rappatongo", אשר לאחר 200 פרקים ירד מהמסך.

מ-2000 ועד 2005 הנחתה את השעשועון "Lingo", ואחרי כן עברה לעבוד בערוץ SBS 6.

ב-2004 הנחתה את "Nationaal Songfestival", פסטיבל המוזיקה הלאומי של הולנד שהזוכה בו נשלח לייצג את הולנד באירוויזיון. באירוויזיון 2005 הייתה דוברת הניקוד של הולנד.

בנוסף הגישה קולן גם מספר תוכניות מציאות וביניהם "רוקדים על הקרח".

==קישורים חיצוניים==

* 

*[https://www.listal.com/nance-coolen ננסי קולן] באתר listal

==הערות שוליים==

קטגוריה:זמרות הולנדיות
קטגוריה:מנחות טלוויזיה הולנדיות
קטגוריה:הולנדיות שנולדו ב-1973
קטגוריה:הולנדים שנולדו ב-1973
תאמין לי (שיר)

"תאמין לי" הוא סינגל שהוקלט על ידי הזמרת הישראלית עדן בן זקן. השיר יצא לאור ב-12 במרץ 2016, כסינגל המוביל מתוך אלבום האולפן השני שלה תאמין לי (2016), בהוצאת חברת התקליטים NMC יונייטד אנטרטיינמנט. השיר הוא שיר הנושא של האלבום.

השיר הגיע למקום השני במדיה פורסט TV, והשלישי במצעד של מדיה פורסט.

== רקע וכתיבה ==
השיר נכתב והולחן על ידי דולב רם ופן חזות והופק על ידי יעקב למאי. השיר הוא מעין בלדה ים-תיכונית בו שרה בן זקן לבן אדם קרוב ואהוב עבורה. יוסי חרסונסקי הפנה כלפי השיר ביקורת מעורבת כאשר העניק לו שניים וחצי כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
הווידאו קליפ המלא שצולם עבור השיר הועלה לערוץ היוטיוב של עדן בן זקן ב-12 במרץ 2016. הקליפ בוים על ידי נדב אליהו וצולם בוילה הממוקמת בחבצלת השרון. בתחילת הקליפ, ניתן לראות את בן זקן ואת בן זוגה (גולם על ידי הכדורגלן נבו מזרחי) מחזיקים את הידיים האחד של השני.

בהמשך, השניים מבלים בבריכת הוילה, תוך שהם מתיזים מים אחד על השני. באמצע הקליפ ניתן לראות כי בין השניים נוצר מעין ריחוק וזאת, תוך שבן זקן ממשיכה לשיר את השיר. לבסוף, השניים מתאחדים מחדש, והקליפ מסתיים בצילומם של השניים כשהם על מיטה יחד.

נכון למרץ 2019, מונה הצפיות של הקליפ עומד על כ-15 מיליון צפיות, מה שהופך אותו לאחד מן הסרטונים הישראלים הנצפים ביותר ביוטיוב. קליפ השיר צבר 200 אלף צפיות ביומיים בלבד.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי יעקב למאי
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
היום הבין-לאומי לאנדרטאות ואתרים

היום הבין-לאומי לאנדרטאות ואתרים הידוע גם בשם יום המורשת הבינלאומי (באנגלית: International Day for Monuments and Sites או World Heritage Day) הוא מועד בינלאומי המצוין בכל שנה ברחבי העולם ב-18 באפריל.

==היסטוריה==
היום הבינלאומי לאנדרטאות ואתרים הוצע לראשונה על ידי הוועדה הבינלאומית למונומנטים ולאתרים ב-18 באפריל 1982, ואושר על ידי האספה הכללית של אונסק"ו בשנת 1983.

==מטרה==
מטרת היום היא לעורר מודעות על המגוון של המורשת התרבותית, להבהיר את הפגיעות של האנדרטאות והאתרים התרבותיים ולהגביר את המאמצים למניעת הריסתם ולשימור הקיים.

==פעילות==
הפעילות בו כוללת בדרך כלל ביקורים במונומנטים היסטוריים ובאתרי מורשת, קיום כנסים ופורומים ופרסומים עיתונאיים שונים.

בכל שנה הוועדה בוחרת נושא מסוים שסביבו סובב היום. ב-2017, לדוגמה, הנושא היה "תיירות של קיימא".

==קישורים חיצוניים==
* 

==הערות שוליים==

אנדרטאות
קטגוריה:מועדי האומות המאוחדות
קטגוריה:אירועים בחודש אפריל
קטגוריה:אנדרטאות
מוסצ'ופס

מוסצ'ופס (שם מדעי: Moschops; מיוונית: "פני עגל") הוא סוג של סינאפסיד בן קבוצת הדינוצפאליה, אשר חי בתקופת הפרם לפני 265-260 מיליון שנה וכמו קרוביו לקבוצה הוא נכחד בהכחדת הפרם הגדולה. בסוג זה היו 4 מינים שהראשון שבהם התגלה, Moschops capensis תואר ב-1911 בידי החוקר רוברט ברום. המאובנים נמצאו בדרום אפריקה בחבל הקארו. מאובניו נמצאים כיום במוזיאון האמריקאי לתולדות הטבע.

== מאפיינים ==
המוסצ'ופס היה זוחל קדום מוזר למראה, עם גולגולת גבוהה דמוית "קסדה" ולסתות נמוכות בעלות שיניים קטנות. היה לו צוואר וחזה רחבים וחסונים ורגליים קצרות. באורכו הגיע עד 2.7 מטר והיה יצור איטי שניזון מצמחייה כמו ציקסים ושרכים. יצור זה היה קרובו של הטאפינוצפלוס, הגדול שבדינוצפאלים. 

הוא היה קרוב רחוק לאבות היונקים ובדומה להם הרגליים והמפרקים שלו מוקמו מתחת לגוף, מה שעזר לו להלך במהירות יחסית. כנראה שהוא חי כמו היפופוטם מודרני ובילה את מרבית זמנו במים. הקסדות של גולגולתו העבה שימשה להתנגחות אפשרית בין זכרים.

== בתרבות ==
יצור זה הופיע במשחק Jurassic World: Alive.

==קישורים חיצוניים==

* 

קטגוריה:דינוצפאליה
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1911
יום הצבע הבין-לאומי

יום הצבע הבין-לאומי (באנגלית: International Colour Day) הוא מועד בינלאומי המצוין מדי שנה ב-21 במרץ.

==היסטוריה==
יום הצבע הבינלאומי הוצע בפעם הראשונה על ידי מריה ז'ואאו דוראו, נשיאת איגוד הצבע הפורטוגלי, בשנת 2008. ההצעה הוצעה לאיגוד הצבע הבינלאומי ואושרה בשנת 2009 על ידי ועדה מיוחדת של האיגוד שכללה בתוכה נציגים מיותר מ-30 מדינות.

==מטרה==
יום הצבע הבינלאומי הוחלט משום שהצבע הוא מרכיב עיקרי בחוש הראייה, שהיא דרך תקשורת משפיעה מאוד בחיי האדם ואחד הערוצים העיקריים המכוונים את תפיסת המציאות שלו.

==התאריך==
21 במרץ נבחר לאחר הצעת הנציג האוסטרי בוועדה, משום שהוא היום שבו הלילה והיום שווים, מה שגורם לחלוקה שווה של אור וצל, שהם שני הצבעים עליהם מתבססות התרבויות.

==סמליל==
בתחרות ליצירת הסמליל ליום הצבע הבינלאומי ניצחה המעצבת הוסנה יאו מהונג קונג. היא עיצבה סמל שלדבריה מכיל שני עיגולים היוצרים עין שחציה יום וחצי לילה.

==פעילות==
הפעילות ביום זה כוללת תערוכות אמנות, עיצוב, אופנה, קישוטים ואדריכלות, תחרויות, סדנאות ופורומים שונים הקשורים לצבעים.

==קישורים חיצוניים==

* [http://www.aic-color.org/news/ICDproposal.pdf הצעת ייסוד יום הצבע הבינלאומי]
*[http://www.aic-color.org האתר הרשמי של איגוד הצבע הבינלאומי]
* [http://www.coloursociety.org.au/events/international-colour-day.aspx יום הצבע הבינלאומי באוסטרליה]
* [http://www.procor.org.br/evento-para-o-dia-internacional-da-cor-marco-2015/ יום הצבע הבינלאומי בברזיל]
* [https://web.archive.org/web/20111009015712/http://www.asociaciondelcolor.cl/2011/03/21-de-marzo-dia-internacional-del-color/ יום הצבע הבינלאומי בצ'ילה]
*[https://web.archive.org/web/20160304044342/http://thaicolour.com/News.html יום הצבע הבינלאומי בתאילנד]
* [http://www.kleurenvisie.nl/ יום הצבע הבינלאומי בהולנד]
* [http://www.kleurenvisie.nl/ יום הצבע הבינלאומי בפקיסטן]
* [https://web.archive.org/web/20140616065454/http://www.iscc.org/resources/HistoricColorScientists.php יום הצבע הבינלאומי בארצות הברית]
* [http://www.elcolorcomunica.com/p/dia-del-color.html אודות יום הצבע הבינלאומי] 
* [http://www.coloret.polimi.it/images/stories/ALLEGATI/colour%20day%20competition%20march%202012.pdf תחרות בחירת הסמליל]
* [http://www.aic-color.org/news/ICDreport2014.pdf יום הפעילות הבינלאומי של שנת 2014]

קטגוריה:ימי מודעות
קטגוריה:צבעים
קטגוריה:אירועים בחודש מרץ
נושמת

נושמת הוא אלבום האולפן הרביעי של הזמרת הישראלית מאיה בוסקילה. האלבום יצא לאור ב-6 בספטמבר 2016.
האלבום כולל 10 סינגלים אותם הוציאה בוסקילה מאז צאת אלבומה השלישי שוברת שתיקה (2008), שיר נושא האלבום ועוד גרסת כיסוי לשיר "בין האצבעות" של רותי נבון.

== סינגלים ==
* "מה שהיה היה" - היה לסינגל הראשון מהאלבום במרץ 2011 והופק על ידי אבי גואטה, הסינגל זכה להצלחה רבה כאשר הגיע בשיאו למקום 3 במצעד של רשת ג' ונשאר במצעד 9 שבועות.
* "מצפן" - היה לסינגל השני ויצא באוגוסט 2013 נכתב על ידי רמי קלינשטיין והופק גם הוא על ידי אבי גואטה, הוא זכה להצלחה במצעדים כאשר הגיע בשיאו למקום ה-13 ברשת ג', בוסקילה אף ציינה כי מילות השיר מתייחסות לבנה אשר נולד 9 חודשים לפני צאת השיר.
* "לעבור את היום" - שוחרר בנובמבר אותה שנה אך לא זכה להצלחה רבה כאשר נכנס למצעד של רשת ג במקום 17 ויצא אחרי שבוע.
* "תקשיבי לי" - היה לסינגל הרביעי אשר יצא בפברואר 2015 וזכה להצלחה מעוטה כאשר הגיע בשיאו למקום 19 במצעד ונשאר שם שבוע אחד בלבד, השיר יצא עם קליפ בו מתוארת בוסקילה מגיע לבניין מגוריו של בן זוגה לשעבר כאשר הוא במיטה בחדר השינה עם בת זוגו הנוכחית, בהמשך בוסקילה נכנסת לחדר ומסבירה לבת זוגו דברים על אהובה במילות השיר לסיום היא מנשקת אותה ו"יוצאת" מהזוגיות איתו וישר בורחת מהדירה.
* "מגדל" - הסינגל החמישי יצא במאי אותה שנה גם הוא זכה לקליפ המציג את הרצון לשוויון בין המינים ברוב הקליפ מראים את בוסקילה על רקע לבן שרה כאשר רואים רק את פניה עם עוד 4 נשים נוספות השרות כל אחת בתור ובין לבין ישנן סצינות מושחרות בהן בוסקילה עם בחור. הקליפ הפך לוויראלי ברשתות החברתיות. למראות הכישלון היחסי של הסינגלים הקודמים השיר שהה שבועות רבים במצעד של רשת ג' ואף חדר לעשירייה (בשיאו הגיע מקום 9).
* "זיכרון ישן" - היה לסניגל השישי שיצא ביולי באותה שנה שהביא עמו הצלחה נעה כאשר גם הוא הגיע למקום 13 במצעד ונשאר שם לשלושה שבועות.
* "השתגעתי"- הסינגל השביעי יצא לקראת סוף אוקטובר אותה שנה בקליפ מתוארת בוסקילה מדברת עם בחור כאשר בין לבין תוך כדי שרואים אותה עולים קטעים מקליפים והופעות קודמים שלה הסינגל היה להצלחה במצעדים כאשר הגיע בשיאו למקום השמיני במצעד של רשת ג', מקום רביעי במצעד רדיו אמצע הדרך ולמקום השני במצעד השבועי של המדיה פורסט.
* "באמצע יום" - הסינגל השמיני יצא בפברואר 2016 זכה להיכנס למקום 18 בלבד ונשאר שם שבוע אחד, הסינגל לא יצא עם קליפ.
* "נושמת" - שיר הנושא של האלבום יצא כסינגל לקידום האלבום ויצא ב-5 בספטמבר 2016 (יום לפני צאת האלבום) השיר לווה בקליפ אך הסינגל לא נכנס לאף מצעד. הוא דורג במקום הרביעי במצעד של רדיו לב המדינה.
*"ערב של קיץ" - לא יצא כסינגל ונכלל באלבום והוקלט ביום הזיכרון לחללי מערכות ישראל לזכר רב-סרן שנפל ניר לקריף.
*"בין האצבעות" הוא גרסת כיסוי של הזמרת רותי נבון וגם הוא נכלל באלבום.

=== וידאו קליפים ===
*"תקשיבי לי" (בימוי: אלעד זכאי)<ref></ref>
*"מגדל" (בימוי: פילמה הפקות)<ref></ref>
*"השתגעתי" (בימוי: סופי נאבחוב)<ref></ref>

== רשימת רצועות ==

==קישורים חיצוניים==

* 

== הערות שוליים ==

קטגוריה:אלבומי מאיה בוסקילה
קטגוריה:אלבומים בעברית
קטגוריה:אלבומי זהב בישראל
יום הדואר העולמי

יום הדואר העולמי (באנגלית: World Post Day) הוא מועד בינלאומי המצוין מדי שנה ב-9 באוקטובר, יום השנה לאיגוד הדואר העולמי. היום מציין את חשיבות הדואר לתקשורת בינלאומית בין אזרחים ברחבי העולם.

==היסטוריה==
ב-9 באוקטובר 1874 נוסד איגוד הדואר העולמי בברן שבשווייץ.

יום הדואר העולמי צוין לראשונה ב-9 באוקטובר 1969 בקונגרס איגוד הדואר העולמי שנערך בטוקיו שביפן. את ההצעה הגישו חברי המשלחת ההודית.

==פעילות==
ביום הדואר העולמי מוצגות תערוכות של בולים, סדנאות ותחרויות ייעודיות ברחבי העולם. מאמצע שנות ה-80 עורך איגוד הדואר העולמי בשיתוף אונסק"ו תחרות עולמית לצעירים של כתיבת מכתבים.

==קישורים חיצוניים==

* 
* [https://web.archive.org/web/20170924212254/http://www.altiusdirectory.com/Society/2008/10/world-post-day-9th-october.html יום הדואר העולמי]
* [http://silvanacalabrese.blogspot.it/2014/09/la-cartolina-risorge-dalle-ceneri-con.html כתבה על יום הדואר העולמי] 

==הערות שוליים==

קטגוריה:ימי מודעות
קטגוריה:דואר
קטגוריה:אירועים בחודש אוקטובר
גספרה

גספרה (אסטרואיד 951) הוא אסטרואיד מסוג s אשר התגלה על ידי גרגורי נ. ניאוימין בשנת 1916.
נפחו הוא כ-2,000 ק"מ מעוקב, האסטרואיד נמצא קרוב מאוד לקצה הפנימי של חגורת האסטרואידים.

הגשושית גלילאו שיצאה מכדור הארץ באוקטובר שנת 1991, הגיעה למרחק של 1,600 ק"מ ובמהירות 8 ק"מ בשנייה מהאסטרואיד.

האסטרואיד מורכב בעיקר מאוליבין, פירוקסן ומתכת טהורה ופני השטח שלו מאופיינים באזורים שטוחים וסדקים. דונה רגיאו שממדיו 7 ק"מ על 5 ק"מ הוא דוגמה לאזור בעל טופוגרפיה שטוחה על פני האסטרואיד.
לא ברור אם אלה הם תוצאות של השפעות זרות. על פני האסטרואיד ניתן לצפות גם במכתשים, אשר נוצרו בשל הגרביטציה החלשה של גספרה, ואלו יוצרים מראה זוויתי וחד מאוד.

על פני השטח של גספרה אין מכתשים הגדולים מרדיוס האסטרואיד. סיבה סבירה לכך היא שההתנגשות שיצרה את משפחת פלורה ואת גספרה, קרתה יחסית לא מזמן בזמנים האסטרונומיים, ועל כן על פני גספרה אין מכתשים גדולים. כפי שניתוח המכתשים מרמז, גיל פני השטח של האסטרואיד הוא בין 20 ל-300 מיליוני שנים. ב-2007 הציעו שהמכתשים החדשים של גספרה נוצרו על ידי משפחת בפטיסתינה- בהיווצרות האירוע שהתרחש ליד האסטרואיד.

==קישורים חיצוניים==

*[http://solarviews.com/eng/gaspra.htm מאמרים ותמונות של גספרה]

קטגוריה:אסטרואידים
יום האוסטאופורוזיס העולמי

יום האוסטאופורוזיס העולמי (באנגלית: World Osteoporosis Day) הוא מועד בינלאומי המצוין מדי שנה ב-20 באוקטובר.

==היסטוריה==
יום האוסטאופורוזיס העולמי הושק לראשונה על ידי אגודת האוסטאופורוזיס הבריטית בשנת 1996, בתמיכת הנציבות האירופית. משנת 1997 "קרן האוסטאופורוזיס העולמית" היא האחראית על ארגון היום. בשנים 1998 ו-1999, ארגון הבריאות העולמי לקח את האירוע תחת חסותו.

==מטרה==
יום האוסטאופורוזיס העולמי נחגג כל שנה ב-20 באוקטובר, ובו מוכרז משנת 1999 נושא הקמפיין החדש שילווה את "קרן האוסטאופורוזיס העולמית" במהלך השנה הבאה. הקמפיין מוקדש למניעה, אבחון וטיפול של מחלת האוסטאופורוזיס ושל מחלות עצם מטבוליות נוספות. 

==פעילות==
בכל שנה "קרן האוסטאופורוזיס העולמית" (IOF) מארגנת אירועים קהילתיים ומסעות מקומיים המנוהלים בידי ארגוני האוסטאופורוזיס המקומיים. לקרן פעילות נרחבת ביותר מ-90 מדינות.

===נושאי הפעילות מטעם הקרן לפי שנים===
סמליל הפעילות של שנת [[2016 ו-2017]]

==קישורים חיצוניים==
* 
* [http://www.iofbonehealth.org אתר קרן האוסטאופורוזיס העולמית]
* [https://web.archive.org/web/20161018035024/http://www.altiusdirectory.com/Society/international-osteoporosis-day.php נושאי הפעילות לפי שנים]

==הערות שוליים==

קטגוריה:ימי מודעות לבריאות
קטגוריה:אירועים בחודש אוקטובר
גבעות מטאוריט

גבעות מטאוריט (באנגלית: Meteorite Hills) הם קבוצת גבעות המהווה את החלק המערבי של הרי דרווין שבאנטארקטיקה.

אורך שרשרת הגבעות 20 קילומטרים.

הגבעות ממוקמות בין ראשי קרחון דרווין וקרחון הת'רטון.

הגבעות הן בגובה 1,737 מטרים מעל פני הים.
== היסטוריה ==
=== מקור השם ===
שמן של הגבעות הוצע על ידי ג'ון או. אנרסטאד (John O. Annexstad), שהיה חבר קבוצת מחקר המטאוריטים במרכז החלל ג'ונסון, ביוסטון בטקסס שבארצות הברית, וזאת על שם קבוצת מחקר המטאוריטים באנטארקטיקה (Antarctic Search for Meteorites) שחקרה את האזור בראשון ויליאם א. קאסידי ( William A. Cassidy) מהאוניברסיטה של פיטסבורג, בעונת מחקר 1979–1978.

== לקריאה נוספת ==

<div class="mw-content-ltr">• Thomas H. Burbine, [https://books.google.co.il/books?id=hrSSDQAAQBAJ&pg=PA73&lpg=PA73&dq=%22Meteorite+Hills%22+Antarctica&source=bl&ots=oxxiSqA58-&sig=ACfU3U3LBA_EYktVSxCL9kVIUOmnAxiZpg&hl=en&sa=X&ved=2ahUKEwjejvaJ5qbhAhWGJVAKHV0BBGYQ6AEwC3oECAcQAQ#v=onepage&q=%22Meteorite%20Hills%22%20Antarctica&f=false Asteroids], P 73</div>

<div class="mw-content-ltr">• Kevin Righter, Catherine Corrigan, Timothy McCoy, Ralph Harvey, editors, [https://books.google.co.il/books?id=gWezBQAAQBAJ&pg=PA124&lpg=PA124&dq=%22Meteorite+Hills%22+Antarctica&source=bl&ots=qrD49ngkIk&sig=ACfU3U1qOH3Rtz7ZY3iulLMRmLnG6kElkg&hl=en&sa=X&ved=2ahUKEwjejvaJ5qbhAhWGJVAKHV0BBGYQ6AEwDHoECAgQAQ#v=onepage&q=%22Meteorite%20Hills%22%20Antarctica&f=false 35 Seasons of U.S. Antarctic Meteorites (1976-2010): A Pictorial Guide To The Collection]</div>

<div class="mw-content-ltr">• Cari Corrigan, [http://elementsmagazine.org/archives/e7_5/e7_5_dep_cosmoelements.pdf ANTARCTICA: THE BEST PLACE ON EARTH TO COLLECT METEORITES], Smithsonian Institution, OCTOBER 2011, P 296</div>

<div class="mw-content-ltr">• Ralph P. Harvey, John Schutt, and Jim Karner, [https://artscimedia.case.edu/wp-content/uploads/sites/111/2018/08/31085023/Fieldwork-Methods-of-ANSMET.pdf Fieldwork Methods of the U.S. Antarctic Search for Meteorites Program]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:9905 גבעות מטאוריט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9483&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות מטאוריט] באתר הגאזט האנטארקטי המשווה SCAR
* [https://mapcarta.com/25621738 מפת אזור גבעות מטאוריט]
* [https://curator.jsc.nasa.gov/antmet/map.cfm אזורי מציאת מטאוריטים באנטארקטיקה]

== הערות שוליים ==

מטאוריט
מטאוריט
It's a Heartache

"It's a Heartache" (בעברית: "זהו כאב לב") הוא סינגל שהוקלט על ידי הזמרת-יוצרת הוולשית בוני טיילר, מתוך אלבום האולפן השני שלה, Natural Force.<ref></ref> השיר הוקלט גם על ידי ג'וס ניוטון באותה השנה בה טיילר הקליטה אותו.<ref></ref>

גרסתה של טיילר זכתה לביקורות חיוביות ממבקרי המוזיקה. השיר הגיע למקום השלישי במצעד הבילבורד הוט 100 והרביעי במצעד הסינגלים הבריטי. השיר נמכר בלמעלה מ-6 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים.

טיילר הקליטה מחדש את השיר מספר פעמים נוספות במרוצת השנים. גרסה מחודשת שהפכה לפופולרית הייתה הגרסה המחודשת משנת 2004, בה התארחה הזמרת קארין אנטון. שם הגרסה היה "".

== רקע וכתיבה ==
בשנת 1977, גילתה טיילור גוש קטן במיתרי הקול שחייב אותה לעבור ניתוח. לאחר הניתוח היה אסור עליה להוציא הגה במשך מספר שבועות. טיילר הפרה את הוראת הרופאים, דבר שגרם לצרידות הכרונית המלווה אותה עד היום. בהתחלה חשבה טיילר שזהו סוף הקריירה הקצרה שלה.

היא החליטה להוציא את השיר הזה כסינגל האחרון שלה, תוך שלא הייתה מודעת לכך שיהפוך ללהיט בינלאומי. בעקבות הצלחתו חסרת התקדים של השיר, המשיכה טיילר בקריירה שלה. כמה שנים לאחר מכן אף הוציאה את "Total Eclipse of the Heart" שנחשב לימים לאחד מהשירים המצליחים ביותר בכל הזמנים.

השיר נכתב על ידי רוני סקוט וסטיב וולף, המנהלים של טיילר באותה העת, והופק על ידי דייוויד מקיי. השיר הוא מעין בלדת רוק קל, בה בוני טיילר מדברת על כאב רגשי שמשפיע עליה בצורה בלתי הפיכה.

== ביקורת ==
מבקרי המוזיקה השוו את קולה של טיילר בשיר זה לקול של רוד סטיוארט, שבסופו של דבר הקליט את השיר בעצמו גם כן. קרול ווצ'ל מ-Spokane Daily Chronicle, החמיאה לטיילר על השיר וציינה כי הקול שלה לאחר הניתוח טוב יותר מאשר לפני הניתוח.

היא אף הוסיפה כי הלהיט הראשון שלה "Lost in France", לא מצליח להשתוות אליו מבחינת הווקאליות בשניהם.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|50,000
|-
!ארצות הברית (RIAA)
|זהב
|1,000,000
|-
!בריטניה (BPI)
|זהב
|500,000
|-
!צרפת (SNEP)
|פלטינה
|1,107,000
|-
!קנדה (Music Canada)
|זהב
|75,000
|-
! colspan="3" |סיכום
|-
!בכל העולם
|N/A
|6,000,000
|}

== קישורים חיצוניים ==

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
קטגוריה:שירים על כאב לב
קטגוריה:בלדות משנות ה-1970
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת RCA רקורדס
קולפונומוס

קולפונומוס (שם מדעי: Kolponomos) הוא סוג של דוב נכחד אשר חי בצפון אמריקה שחי בתחילת תקופת המיוקן. מאובניו של דוב זה התגלו ב-1960 לחופי מפרץ קללם שבמדינת וושינגטון בידי החוקר רובן א. סטירטום (Ruben A. Stirton). סוג זה כלל 2 מינים: Kolponomos clallamensis ו-Kolponomos newportensis.

הקולפונומוס היה דוב קטן יחסית באורך 1.2 מטר, גובה של 70 ס"מ בממוצע והגיע למשקל של עד 80 ק"ג. מבנהו היה שונה מאוד מזה של רוב הדובים וחלק מהחוקרים משייכים אותו למשפחת הראקוניים הקרובה וחלק אפילו משייכים אותו למין קדום של טורף ימי. מבנה הלסתות שלו היה קצר מחוזק מאוד ודמה לזה של לוטרת הים ובעל שיניים טוחנות חזקות ובולטות, אשר נועדו למחוץ צדפות וחסרי חוליות דומים. הוא היה בעל עיניים מופנות קדימה ובעל שרירי צוואר וחזה רחבים וכן עצמות רגליים רחבות מאוד. 

ייתכן מאוד שהוא חי לחופי האוקיינוס השקט ושם ניזון מסרטנים ורכיכות ימיות, אותם פיצח בשיניו כמו לוטרה ימית.

==קישורים חיצוניים==

קטגוריה:דוביים פרהיסטוריים
קטגוריה:יונקים ימיים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:מאובני טקסונים שתוארו ב-1960
איינשטיין (אסטרואיד)

איינשטיין (2001 Einstein) הוא אסטרואיד שהתגלה ב-5 במרץ 1973 על ידי האסטרונום השווייצרי פאול ווילד ונקרא על שם אלברט איינשטיין. קוטרו כ-5 קילומטרים.

איינשטיין הוא אסטרואיד מסוג x ממשפחת הונגריה בחגורת האסטרואידים. אסטרואידים ממשפחה זו חגים סביב השמש באזור הצפוף ביותר במערכת השמש ומקיפים אותה במרחק של 1.7 עד 2.1 יחידות אסטרונומיות, אחת לשנתיים ושמונה חודשים. האסטרואיד איינשטיין נמצא באזור הפנימי ביותר על חגורת אסטרואידים.

==קישורים חיצוניים==

קטגוריה:חגורת האסטרואידים
אסתר פאנוס

אסתר פאנוס (בערבית: إستر فانوس, המוכרת גם בשם אסתר פהמי ויצא (בערבית: إستر فهمي ويصا; 19 בפברואר 1895, אסיוט, מצרים - 28 באוגוסט 1990, אלכסנדריה) הייתה פמיניסטית נוצרית מצרית. חברה מייסדת באגודת הנשים החדשה, עזרה להקים את הוועד המרכזי לנשים של מפלגת אל-ופד ב-1920.

== ביוגרפיה ==
פאנוס הייתה בתו של אח'נוח' פאנוס ובלסם ויצא. אביה היה מנהיג המפלגה הקופטית במצרים ואמה הייתה אחת מן התלמידות הראשונות בבית הספר הפרסביטריאני לבנות. לאווירה הלאומית והדתית השולטת בבית הוריה הייתה השפעה רבה על אישיותה. בשנת 1913 התחתנה עם פהמי בּכּ ויצא (לאחר נישואיה הייתה ידועה כ"אסתר פהמי ויצא"). כאשר עורך הדין המפורסם, מכראם עוביד, ידיד משפחתם, ביקר בביתה, נודע לאסתר פאנוס כי סעד זע'לול פאשה מתעתד לנסוע לאנגליה בדרישה להסיר את המנדט הבריטי מעל מצרים. היא החליטה אז להצטרף לתנועת ההתקוממות נגד הקולוניאליזם הבריטי שפעלה בשנת 1919.

לאחר ההפגנות ברחבי מצרים ובעקבות ירי הבריטים במפגינים, כתבה פאנוס לנשיא האמריקאי וודרו וילסון: "ארבעה אנשים נשלחו למאבק זה" (כוונתה לסעד זע'לול ולחבריו), "אם יש בכך צורך, נשלח 400, או אולי 4000, או ארבעה מיליונים כדי לשחרר את הקודמים... זקנים יזכו שוב בכוחם, גברים הם אמיצים ונשים הן נועזות".

פאנוס נסעה לקהיר כדי להיפגש עם צאפיה זע'לול, אשר הציעה את חתימתן של שלוש נשים על המסר המיועד לנשיא וילסון. מאות נשים נאספו כדי לחתום על הודעה זו ולהגיש את התנגדותן.

ב-1923, יחד עם הודא שעראווי, החליטה אסתר פאנוס להקים ועדה המייצגת את נשות מצרים במשותף עם מפלגת אל-ופד. בכנסיית סנט מארק קיימו הנשים מפגש שבו הודא שעראווי הייתה מועמדת כיושבת ראש ונבוויה מוסא, וחידה ח'ולוצי, סאיזה נבראווי ואסתר פאנוס הוצעו כסגנות.

במארס 1923 הקימה פאנוס יחד עם נשים אחרות את "האיחוד הפמיניסטי המצרי" כדי לשפר את רמת הנשים בתחום הספרות והחברה ולקדם אותן כך שיזכו לקבל יחס שווה לגברים. היא הייתה מעורבת באיגודים אחרים, כגון אגודת הנשים הצעירות, אגודת העובדים של מצרים וכן עמותות אחרות.

אסתר פאנוס הייתה ידועה בביקורת הנוקבת נגד המעורבות המערבית במצרים. היא כתבה מכתבים רבים בהם הביעה התמרמרות וביקורת, והובילה מאבקים צרכניים שונים כדי לערער את היציבות שהושגה על חשבון האזרחים המצריים.

אסתר פאנוס נפטרה באוגוסט 1990, והותירה אחריה השפעה משמעותית על האחדות הלאומית ועל המאבק לשחרורן של נשים מצריות .

==לקריאה נוספת==
<div class="mw-content-ltr">
* Hanna Fahmy Wissa, Assiout: the saga of an Egyptian family, Book Guild, 2000
</div>

== הערות שוליים ==

קטגוריה:ילידות 1895
קטגוריה:פמיניסטיות מצריות
קטגוריה:פוליטיקאיות מצריות
קטגוריה:נפטרות ב-1990
קרצ'ה

קרצ'ה (בהונגרית: Karcsa) הוא כפר במחוז בורשוד-אבאוי-זמפלן שבצפון מזרח הונגריה.

בקרצ'ה התגוררו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|13
|
|-
|1880
|44
|966
|-
|1910
|55
|
|-
|1920
|46
|
|-
|1930
|48
|
|-
|1941
|43
|2,435
|-
|}

==קישורים חיצוניים==
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
כף נורת'רופ

כף נורת'רופ (באנגלית: Cape Northrop) הוא כף סלעי בולט, המהווה את הצד הצפוני של מפרצון וירלווינד, בחוף המזרחי של ארץ גרהאם, בצפון חצי האי האנטארקטי שבאנטארקטיקה. 

גובהו של הכף 1,160 מעל פני הים. 

הכף הוא נקודת ההפרדה בין חוף פוין וחוף באומן.

== היסטוריה ==
=== גילוי הכף ===
הכף התגלה על ידי יוברט וילקינס בטיסה שערך ב-20 בדצמבר 1928. 

הכף צולם על ידי השירות האנטארקטי של ארצות הברית בשנת 1940, ומופה על ידי משלחת הסקר של שטחי חסות איי פוקלנד בשנת 1947. 

=== מקור השם ===
וילקינס נתן לכף את שמו. הכף נקרא על שמו של ג'ק נורת'ורפ, מעצב מטוס הלוקהיד ששימש את המשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10865 כף נורת'רופ] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10401&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף נורת'רופ] באתר הגאזט האנטארקטי המשווה SCAR
* [https://mapcarta.com/25590486 מפת אזור כף נורת'רופ]

== הערות שוליים ==

נורת'רופ
נורת'רופ
נורת'רופ
יליזבטה מיכאילובנה, הנסיכה הגדולה של רוסיה

יליזבטה מיכאילובנה, הנסיכה הגדולה של רוסיה (ברוסית: Елизавета Михайловна; 26 במאי 1826 - 28 בינואר 1845) הייתה בתו של מיכאיל פאבלוביץ', הנסיך הגדול של רוסיה ואשתו של אדולף, דוכס נסאו.

== ביוגרפיה ==
יליזבטה, שכונתה "לילי", נולדה בקרמלין ב-26 במאי 1826, למיכאיל פאבלוביץ', הנסיך הגדול של רוסיה ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן, ונקראה על שם דודתה שמתה מוקדם יותר באותו חודש, הקיסרית יליזבטה, אשתו של הקיסר אלכסנדר הראשון וחברה הקרובה של אמה. דרך אביה הייתה אליזבת נכדתו של פאבל הראשון, קיסר רוסיה ואחייניתם של שני הקיסרים הרוסיים אלכסנדר הראשון וניקולאי הראשון. היא גדלה עם אחיה האחרים בארמון מיכאילובסקי בסנקט פטרבורג. על יליזבטה נאמר שהייתה היפה ביותר מבין אחיותיה, וכמו אמה הייתה חיננית בנימוסים ובהשכלה. בסוף 1843, אדולף, דוכס נסאו ביקר בסנקט פטרבורג ופגש את יליזבטה בפעם הראשונה. אמו החורגת של אדולף הייתה פאולינה, נסיכת וירטמברג, דודתה של אליזבת, ולכן היה קשור לרוסים בדרך כלשהי. אדולף ויליזבטה התאהבו, וב-31 בינואר 1844 התחתנו השניים בסנקט פטרבורג.

לאחר החתונה, בני הזוג נשארו ברוסיה למשך זמן מה, עד שהם עברו לגרמניה והשתכנו בטירת ביבריך בוויסבאדן. יליזבטה הייתה פופולרית בקרב האנשים. היא ואדולף היו נשואים באושר, והחדשות שהיא כבר בהיריון עם ילדם הראשון הביאו שמחה גדולה לבני הזוג. אחרי שנה בלבד מתה יליזבטה ב-28 בינואר 1845, בעת שילדה בת, שאף היא לא שרדה.

== אילן יוחסין ==

== קישורים חיצוניים ==

קטגוריה:שושלת רומנוב
קטגוריה:ילידות 1826
קטגוריה:נפטרות ב-1845
קרוש (כפר)

קרוש (בהונגרית: Karos) הוא כפר קטן במחוז בורשוד-אבאוי-זמפלן שבצפון מזרח הונגריה.

בקרוש התגוררו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|12
|
|-
|1880
|37
|514
|-
|1910
|21
|
|-
|1920
|16
|
|-
|1930
|7
|
|-
|1941
|4
|820
|-
|}

==קישורים חיצוניים==
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלכסנדר, נסיך אורנז'

אלכסנדר, נסיך אורנז (בהולנדית: Alexander van Oranje-Nassau; 25 באוגוסט 1851 – 21 ביוני 1884) היה יורשו של אביו וילם השלישי, מלך הולנד מ-11 ביוני 1879 ועד מותו.

במשך תקופה של 116 שנים, מלידתו של אלכסנדר (1851) ועד לידתו של המלך הנוכחי וילם-אלכסנדר (1967), לא נולדו יורשים זכרים בבית המלוכה ההולנדי.

== ביוגרפיה ==
אלכסנדר נולד ב-25 באוגוסט 1851 בהאג, לווילם השלישי, מלך הולנד ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה. בניגוד לאחיו וילם, נסיך אורנז', הוא היה ממושמע, אינטלקטואל וקרא היטב. אמו, המלכה סופי נפטרה בשנת 1877, ולאחר מותו של הנסיך וילם שנתיים לאחר מכן ב-11 ביוני 1879, הוא הפך ליורש לכס המלוכה ההולנדי וקיבל את התואר נסיך אורנז'.

אלכסנדר החזיק בתואר יורש העצר עד מותו, בגיל 32, ב-21 ביוני 1884 בהאג מטיפוס הבהרות.

אף על פי שמעולם לא התחתן, הוא היה מועמד לשאת את תירה, נסיכת דנמרק, ומריה אנה, נסיכת פורטוגל. הוא נקבר בקמרון הקבורה המלכותי החדש בכנסייה החדשה בדלפט ב-17 ביולי 1884. לאחר מותו, הפכה אחותו למחצה, וילהלמינה, ליורשת כס המלוכה ההולנדי. מותו של אלכסנדר, גרמה כי לאחר מותו של וילם השלישי עברה הדוכסות הגדולה של לוקסמבורג לידי אדולף, דוכס נסאו, כפי שנקבע בהסכם הבית, משום שבת לא יכלה לרשת את התואר זה.

הנסיך אלכסנדר היה גרנד-מאסטר של מסדר גרנד אוריינט של הולנד .

== אילן יוחסין ==

== קישורים חיצוניים ==

==הערות שוליים==

קטגוריה:האג: אישים
קטגוריה:בוגרי אוניברסיטת ליידן
קטגוריה:נסיכי אוראניה-נסאו
קטגוריה:יורשי עצר שלא זכו למלוך
קטגוריה:בית אוראניה-נסאו
קטגוריה:הולנדים שנולדו ב-1851
קטגוריה:הולנדים שנפטרו ב-1884
קישרוזוואג'

קישרוזוואג (בהונגרית: Kisrozvágy) הוא כפר במחוז בורשוד-אבאוי-זמפלן שבצפון מזרח הונגריה.

בקישרוזוואג' התגוררו מעט יהודים ובמקום קיים בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|21
|
|-
|1880
|57
|441
|-
|1910
|30
|
|-
|1920
|39
|
|-
|1930
|36
|
|-
|1941
|31
|550
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן